open-index/open-wikipedia-markdown huggingface dataset:
Родриго Контрерас (велосипедист)

**Родриго Контрерас Пинсон** (; р.  во ) — колумбиски професионален друмски велосипедист, кој вози за UCI World Tour екипата .

Претходно возел за .

## Достигнувања

;2013
: 1. Етапа 6 Вуелта а Боливија
;2014
: 1. 15п Панамериканско хронометарско првенство
;2015
: 5. Краен пласман Тур де Сан Луис
::1. 20п Пласман за млад возач
: 1. Етапа 1 (TTT) Трка околу Чешка
;2016
: 1. Етапа 1 (TTT) Тур де Сан Луис
;2017
: 1. 15п Боливарски игри - хронометар
: 2. 15п Панамериканско хронометарско првенство
: 2. Национално хронометарско првенство
;2018
: Јужноамерикански игри
::1. 15п Хронометар
::5. Друмска трка
: 1. 15п Игри на Средна Америка и Кариби - хронометар
: Вуелта а Колумбија
::1. Пролог
::1. Етапа 7 (ITT)
: 4. Панамериканско хронометарско првенство
: 4. Национално хронометарско првенство
;2019
: 4. Национално хронометарско првенство
: 10. Краен пласман Трка околу Руанда
::1. Етапа 8
: 10. Краен пласман Трка Колумбија

## Наводи

## Надворешни врски

* 
* 
* 

Категорија:Родени во 1994 година
Категорија:Живи луѓе
Категорија:Колумбиски велосипедисти
Белата Земја (Пепелиште)

**Белата Земја** или **Трнче** — археолошко наоѓалиште во неготинското село Пепелиште. Претставува населба од неолитското, населба со некропола од римското време и средновековна некропола. На 2&nbsp;км југозападно од селото, непосредно до коритото на реката Вардар, од двете страни на каналот за наводнување, во нивите на ЗИК „Повардарје“ има фрагменти од неолитска керамика, куќен лепеж и орудија од камен и кремен. Во истиот комплекс, во нивата на еден жител се пронајдени гробови со конструкции од камени плочи - тип циста, а по површината фрагменти од керамички садови премачкани со убав фирнајс, фрагменти од питоси, разновиден градежен материјал и делови од архитектонска пластика. На микролокацијата Стреа во 1980/90 година Народниот музеј од Неготино и Институтот за истражување на старословенската култура од Прилеп извршиле ископување при што се истражиле и документирале 100 гроба од типот циста, со мошне гробен инвентар. Некрополата егзистирала од крајот на X до крајот на XI век.

## Поврзано
*Пепелиште; 
*Список на археолошки наоѓалишта во Неготинско;
*Список на средновековни некрополи во Македонија.

## Наводи

Категорија:Пепелиште
Даутлак (Иберли)

**Даутлак** — археолошко наоѓалиште во демиркапиското село Иберли. Претставува населба и некропола од средниот век. Околу 1,5&nbsp;км југоисточно од селото, на десниот брег на Иберлиска Река се пронајдени гробни конструкции со насоченост исток-запад. Во близината на некрополата се среќаваат фрагменти од керамички садови и покривни ќерамиди.

## Поврзано
*Самандере — населба од доцноантичкото време;   
*Иберли; 
*Список на археолошки наоѓалишта во Демиркаписко;
*Список на средновековни некрополи во Македонија.

## Наводи

Категорија:Иберли
Асан Гроб (Кошарка)

**Асан Гроб** — некропола од средниот век во атарот на селото Кошарка, Македонија. Претставува средновековна некропола. На околу 4 километри северозападно од селото, во непосредната близина на Крумова чешма на патот за селото Конче се пронајдени гробови.

## Поврзано
* Кошарашка Лака — средновековна населба и некропола;   
* Кошарка;
* Список на археолошки наоѓалишта во Демиркаписко.

## Наводи

Категорија:Кошарка (село)
Јакуб Качмарек

**Јакуб Качмарек** (; р. ) — полски професионален друмски велосипедист, кој вози за континенталната екипа .

## Достигнувања

;2010
: 1. 20п Национален јуниорски друмски првак
;2015
: 8. Краен пласман Трка на солидарноста
;2018
: 8. Краен пласман Трка околу Малополска
: 9. Меѓународна трка Долини Баричи Милич
: 10. Краен пласман Трка на солидарноста

## Наводи

## Надворешни врски

* 
* 
* 

Категорија:Родени во 1993 година
Категорија:Живи луѓе
Категорија:Полски велосипедисти
Симон Рекита

**Симон Рекита** (; р. ) — полски професионален друмски велосипедист, кој вози за континенталната екипа .

## Достигнувања

;2012
: 1. 20п Национално јуниорско хронометарско првенство
: 6. Европско јуниорско хронометарско првенство
;2013
: 3. Национално хронометарско првенство под 23 години
;2014
: 1. 20п Национално хронометарско првенство под 23 години
: 10. Краен пласман Трка на Карпатите
;2015
: 1. 20п Национално хронометарско првенство под 23 години
;2016
: 4. Копа Чита ди Офида
: 7. Европско хронометарско првенство под 23 години
: 9. Краен пласман Трка околу Хајнан
;2017
: 4. Краен пласман Трка Родос
::1. Етапа 2
;2018
: 4. Сиркут де Валони
: 5. Национално хронометарско првенство
: 9. Краен пласман Тур ди Јура
::1. Етапа 1
: 9. Краен пласман Трка Анталија
: 10. Краен пласман Тур Алзас
;2019
: 1. 20п Краен пласман Трка Анталија
::1. Етапа 3
: 5. Краен пласман Трка околу Луксембург
: 7. Краен пласман Сиркут де Арден
: 8. Краен пласман Тур де Норманди

## Наводи

## Надворешни врски

* 
* 
* 

Категорија:Родени во 1994 година
Категорија:Живи луѓе
Категорија:Полски велосипедисти
Фудбалски куп на Хрватска

**Фудбалски куп на Хрватска** е фудбалско натпреварување во Хрватска кое се одржува секоја година.

## Формат на натпреварување
Во купот се натпреваруваат 48 клубови:
*16 најдобро рангирани клубови според коефициентот на ХНС во претходните пет сезони
*21 победник на жупанијскиот куп кое го организирале жупанијските фудбалски сојузи
*11 поразени во финалето на жупанијскиот куп
32 клуба кои се квалификувале преку жупанијските купови играат во претколото на купот, додека преостанатите 16 ги чекаат победниците во шеснаесттина финалето.

Во завршниот дел на хрватскиот куп учествуваат 16 најдобри клубови според коефициентот на успешност во натпреварувањето во последните пет години, 21 освојувач на Жупанијскиот куп и 11 финалист од жупанијските сојузи со најголем број на регистрирани фудбалски клубови.

Купот се игра на претколо, шеснаесттинафинале, осминафинале, четвртфинале, полуфинале и финале.
Претколото, шеснаесттинафиналето и осминафиналето се играат на еден натпревар, во кој домаќин е послабата екипа по коефициентот. Во четвртфиналето и полуфиналето се игра на два натпревари, а паровите се  одредуваат со извлекување независно од коефициентот на клубовите. Финалето од сезоната 2014-2015, се игра на еден натпревар и тоа на неутрален терен.
Во случај да натпреварот заврши нерешено, се играат две продолженија од 15 минути, а ако ни тогаш нема победник, се шутираат пенали. Освојувачот на купот го добива пехарот Рабузиново сонце и стекнува право да учествува во УЕФА Лига Европа.

## Победници и финалисти

## Титули по клуб

## Повзрано
*Прва фудбалска лига на Хрватска

## Наводи

## Надворешни врски
* hrnogomet.com, Hrvatski nogometni kup

Категорија:Фудбалот во Хрватска
Мемантин

**Мемантин** е лек кој се користи во третман на умерена до тешка форма на Алцхајмерова болест. Помалку е претпочитан од инхибиторите на ацетилхолинестераза како што е донепезилот. Третманот треба да се продолжи само доколку бидат забележани корисни ефекти. Се зема преку уста.

Чести несакани ефекти се главоболка, констипација, поспаност и вртоглавица. Тешки несакани ефекти се формирање на тромби, психоза и срцева слабост. Се смета дека делува преку блокирање на NMDA рецепторите.

Мемантинот бил одобрен за медицинска употреба во САД во 2003 година. Достапен е како генерички лек.

## Наводи

Категорија:Лекови со дејство на нервниот систем
Категорија:Амини
Хипертензивна криза

**Хипертензивна криза** е висок крвен притисок со потенцијално живото-загрозувачки знаци и симптоми кои укажуваат на акутно оштетување на еден или повеќе органи (мозок, очи, срце, аорта или бубрези). Хипертензивна ургентност се дефинира како зголемен систолен крвен притисок над 180 mmHg или дијастолен крвен притисок над 110 mmHg. Хипертензивната криза се дефинира како зголемен крвен притисок консеквентна на хипертензивна ургентност, плус доказ за претстојно иреверзибилно оштетување на орган.

## Наводи

Категорија:Васкуларни болести
Категорија:Итни медицински состојби
Шехзаде Абдула (син на Сулејман I)

**Шехзаде Абдула** (; роден во  во  – починал во  година во ) — отомански принц, син на султанот Сулејман I. Општо е прифатено дека тој е син на Хурем султан бидејќи Сулејман и Хурем биле во моногамна врска до моментот на неговото раѓање.

Абдула е роден во 1523 година во Топкапи-сарај, Цариград, Отоманско Царство и починал на тригодишна возраст поради болест во 1525 годин. Бидејќи неговата мајка била Хурем Султан, тој веројатно би бил близнак на Михримах султан со оглед на тоа што нивното раѓање се случило во истата година.

## Наводи

Категорија:Отоманска династија
Категорија:Отоманци од 16 век
Категорија:Отомански Турци
Категорија:Претенденти за отоманскиот престол
Категорија:Починати во 1528 година
Категорија:Деца на Сулејман Величествениот
Шехзаде Џихангир (син на Сулејман I)

**Шехзаде Џихангир** (; роден во  во  – починал на  година во ) — отомански принц, син на султанот Сулејман I и неговата сопруга Рокселана.

## Живот

Шехзаде Џихангир е роден на 9 декември 1531 година во Топкапи-сарај, Цариград. Од раѓањето, тој имал многу здравствени проблеми, посебно со грбот, што го задржал надвор од конкуренцијата за престолот и го направил многу чувствителен и импресивен. Сепак, тој бил предмет на внимание од неговите родители и бил многу добро образован. Никогаш не учествувал во какви било кампањи или војни и никогаш не управувал со провинција (турски: саџак).

## Смрт

На 6 октомври 1553 година, за време на кампањата на татко му, на која го придружувал, постариот полубрат на Џихангир и наследник очигледен на престолот, Шехзаде Мустафа, бил погубен по наредба на неговиот татко. После тоа, здравјето на Џихангир се влошило. Околу еден месец подоцна, на 27 ноември 1553 година, тој починал од тага во неговиот шатор во воениот логор во Конија. По неговата смрт, неговото тело било пренесено во Истанбул, каде што бил погребан заедно со неговиот постар брат Мехмед во џамијата Шехзаде.

Истанбулската населба Џихангир го добила името по Шехзаде Џихангир кога неговиот татко му наредил на Мимар Синан во 1559 година таму да изгради дрвена џамија за да ја одбележи неговата смрт. Областа, со поглед на Босфорот, било едно од омилените места на Џихангир. Името на соседството потекнува од оваа џамија.

## Медија
* Во телевизиската серија Величествениот султан, Џихангир го глуми Толга Сариташ..

## Наводи

Категорија:Претенденти за отоманскиот престол
Категорија:Отоманска династија
Категорија:Отоманци од 16 век
Категорија:Отомански Турци
Категорија:Деца на Сулејман Величествениот
Грци во Македонија

**[[Грци|Грците]]** во Република Македонија се мала заедница кои живеат најчесто во Гевгелија (грчки: Γευγελή, *Gevgelī́)* и Битола (грчки: Μοναστήρι, *Monastī́ri)* денес голем број од грците во Македонија се бегалци од времето на Грчката граѓанска војна. Според пописот од 2002 има 422 грци во Македонија

Категорија:Македонија
Категорија:Народи во Македонија
Прва македонска кошаркарска лига 2020/21

**Прва македонска кошаркарска лига 2020/21** ― 29. издание на Првата македонска кошаркарска лига. Распоредот на натпреварите бил најавен на 11 септември 2020. Сезоната започнала на 31 октомври 2020 година, а завршила во јуни 2021 година.

Според првичниот план, требало да има Прва лига, Супер лига и Плеј-аут, и Разигрување и четири екипи да отпаднат од натпреварувањето. Но поради доцнењето во распоредот поради неодиграни натпревари, поради заболени спортски работници од КОВИД-19 или меѓународни натпревари, на 2 април било одлучено да не се игра во Супер лигата односно директно осум екипи (наместо првичните шест) да обезбедат пласман во разигрувањето. Исто така, наместо четири екипи да отпаднат, вака само две екипи ќе излезат од натпреварувањето. Разигрувањето и плеј-аутот ќе бидат одиграни во затворен балон турнир. Поради олеснување на мерките, балон турнирите биле откажани, и се играло според методот дома-гости.

## Унапредување и отпаѓање

## Учесници
### Екипи

1 Академија ФМП го додал спонзорскиот префикс Навико во пролетта таа сезона.

2 Работнички одиграл еден натпревар (1. коло) во салата Градски Парк како домашна екипа.

### Персонал

1 До средината на април, капитен на Кожув бил Димитар Караџовски, сè до неговото заминување од клубот.

2 До 8. коло капитен на Куманово 2009 бил Миодраг Тодоровиќ, сè до неговото заминување од клубот.

Димитар Караџовски

### Тренерски смени

1 Поради здравствени причини Марјан Илиевски бил тргнат од главното тренерско место, но останал главен тренер за следната сезона.

## Регуларен дел

### Табела

Извор: Кошаркарска федерација на Македонија

### Местоположба според коло
Табелата ги покажува позициите на екипите по секое целосно завршено коло.

### Резултати

## Плеј-аут

Опстанокот бил игран според методот најдобар во три натпревари. Во оваа фаза се соочиле 9. против 12., и 10. против 11.

## Разигрување

## Македонски клубови во меѓународните натпреварувања

## Поврзано
* Куп Благоја Георгиевски - Буштур 2021
* Втора македонска кошаркарска лига 2020/21

## Наводи

## Надворешни врски
* Официјално мрежно место на Кошаркарската федерација на Македонија  
* Сезоната 2019/20 на eurobasket.com 

2020/2021
Кошарка
Кошарка
Нингсја

**Нингсја** (Chinese   ; наизменично романтизиран како **Ninghsia** ), официјално **Автономен регион Нингсја Хуи** ( **NHAR** ), е автономен регион на море во северозападниот дел на Народна Република Кина. Поранешната покраина, Нингсија била вклучена во покраината Гансу во 1954 година, но била одвоена од Гансу во 1958 година и била реконструирана како автономен регион на Хуи народот, една од 56 официјално признати националности на Кина.

Низ Нингсја тече реката Хоангхо, од источниот кон севериот дел на областа. Обласа вооглавно е ридеста и претставува премин кон монголските степи. На југ и југозапад се простираат планините Лијупан. На север Нингсја опфаќа дел од остатоците на Кинескиот ѕид.

Климата во Нингсја е континентална и се посува како се оди кон северот. Тука владеат и силни ветрови.

Главнен град на Нингсја е Инчуан со околу половина милион жители. Во регионот живеат 5.900.000 луѓе (податок од 2006). Народи кои живеат се: Хан Кинези (65,5%), Хуи Кинези (33,9%). Дваесет проценти од Хуи населението во Кина живее во Нингсја.

## Поврзано
*Административна поделба на Кина
*Автономни области во Кина

## Наводи

## Надворешни врски

* Влада на Нингсја
* Мапа

Категорија:Држави и територии настанати во 1958 година
Категорија:Автономни региони во Кина
Категорија:Нингсја
Категорија:Статии со текст на упростен кинески
Категорија:Статии со текст на кинески
Зелце

**Зелце** () — мал град во округот Хановер, во сојузната покраина Долна Саксонија, Германија. Се наоѓа на реката Лајне, околу 10 километри западно од покраинскиот главен град Хановер.

## Географија
### Местоположба

Градот се наоѓа помеѓу реката Лајне, Средногерманскиот Канал и Страничниот Канал Хановер-Линден. Сместен е на железничките линии Бремен-Хановер и Хановер-Минден.

### Градски единици

Градот се состои од обата дела Зелце (градското јадро) и Летер (станбената област Летер-Зид), како и местата: Алмхорст, Дедензен, Детеберг, Гимер, Харенберг, Кирхверен, Латверен, Лонде и Фелбер.

Јужно од градот се гради поголема област Зелце-Зид (1.207 жители, состојба 31.7.2020).

### Соседни општини

Зелце се граничи со Гарбзен, Хановер, Герден, Барзингхаузен и Вунсторф (почнувајќи од север, надесно).

## Музеј

Локалниот музеј и музејот за локална историја (*Heimatmuseum Seelze*) се наоѓа во фахверк градба од 1856 година во градскиот дел Летер. Музејот ја прикажува историјата на Зелце и останатите негови делови, интеграцијата на повратниците од поранешните германски територии, кои сега припаѓаат на Полска и Русија, како и историјата на товарната станица Зелце. Околу трипати годишно се прикажуваат посебни изложби. Во постојаната поставка може да се види чевларска работилница од 1930 година, берберница од 1920 година, училиште од 1900 година и дневна соба од истата година.

## Сообраќај
### Железнички

Зелце и неговите делови имаат три станици на Хановерската С-Железница: Летер, Зелце и Дедензен/Гимер, сите на линиите С1 и С2.

Товарната станица Зелце е важна станица во Германија. Поседува 51 колосек, 6 главни пруги и работилници за вагоните и електричните локомотиви, во должина од 6 километри. Со повеќе од 200 воза дневно, станицата е една од најголемите во Германија.

## Политика
### Градски совет

Градскиот совет на Роненберг се состои од 39 членови.

На изборите на 11 септември 2016 година бил избран следниов состав:

### Градоначалник

Градоначалник на градот Зелце е Детлеф Шалхорн (независен).

### Збратимени градови

Зелце е збратимен со следниве градови:

*  Гран-Курон, Франција (од 1969 г.)
*  Шкојдиц, Германија (од 1990 г.)
*  Мосина, Полска (од 2000 г.)

## Галерија


Податотека:02170046 - Seelze - Martinskirche - 2005.JPG|Градската црква „Св. Мартин“
Податотека:Heimatmuseum Seelze im historischen Alten Krug in Seelze.jpg|Музеј
Податотека:Seelze Platz.jpg|Градскиот плоштад
Податотека:IMGP1390 - Seelze - Bahnhof - 20050424.JPG|Товарната станица „Зелце“


## Наводи

## Надворешни врски

* Официјална страница 

Категорија:Хановер (регион)
Манастириште (Драдња)

**Манастириште** — археолошко наоѓалиште во кавадаречкото село Драдња. Претставува средновековна црква и некропола. Во реонот на пештерната црква „Маркова црква“ се среќаваат фрагменти од керамички плочи од гробни конструкции и грамади од градежен камен и покривни ќерамиди.

## Поврзано
*Варвара — населба од римското време;   
*Градиште — утврдување од доцноантичкото време; 
*Илимски Гробишта — некропола од римското време; 
*Стена — средновековна црква; 
*Драдња; 
*Список на археолошки наоѓалишта во Кавадаречко;
*Список на средновековни некрополи во Македонија.

## Наводи

Категорија:Драдња
Св. Богородица (Дреново)

*За денешните цркви, видете [[Црква „Св. Богородица“ - Дреново (појаснување)]]*

**Св. Богородица** — археолошко наоѓалиште во кавадаречкото село Дреново. Претставува населба од римското време и средновековна некропола. Во непосредната близина на црквата „Св. Богородица“, на површина од околу 3 хектара се среќаваат фрагменти од керамички садови, питоси и градежен материјал. На еден крај на наоѓалиштето има фрагменти од архаични крстови и камени плочи од гробни конструкции.

## Поврзано
*Бекирова Чешма — некропола од доцноантичкото време;   
*Валевица — сакрален објект и некропола од римското време; 
*Врано Брдо — утврдена населба - збег од римското време; 
*Градиште - Деволград — населба од раноантичкото и римското време; 
*Грамаѓе — населба од доцноантичкото време; 
*Ѓупски Рид — населба од доцноримското време; 
*Јачковец — населба и некропола од римското време; 
*Картозов Рид — вила рустика од римското време; 
*Колиби — населба од доцноантичкото време; 
*Мутичански Дол — населба од доцноантичкото време; 
*Пенур — некропола од доцноантичкото време; 
*Питранец — вила рустика од доцноантичкото време; 
*Скала — населба од римското време; 
*Дреново; 
*Список на археолошки наоѓалишта во Кавадаречко;
*Список на средновековни некрополи во Македонија.

## Наводи
Карпуза (Клиново)

**Карпуза** — археолошко наоѓалиште во кавадаречкото село Клиново. Претставува средновековна некропола. На 2,5&nbsp;км југозападно од селото, на левиот брег на реката Сушица се забележуваат гробови градени од камени плочи - тип циста.

## Поврзано
*Бабина Нива — населба од средниот век;   
*Градишта — градиште од железното и римското време и средниот век; 
*Градиштанска Црква — населба од доцноантичкото време; 
*Грозана — средновековно утврдување; 
*Катуништа — населба и некропола од доцноантичкото време; 
*Колиби — средновековно утврдување; 
*Крст — некропола од доцноантичкото време; 
*Прекиот Пат — населба од доцноантичкото време; 
*Самарџица — средновековна населба; 
*Стреј — средновековно утврдување; 
*Тумба — утврдена населба од доцноантичкото време; 
*Черњец — населба од доцноантичкото време; 
*Клиново; 
*Список на археолошки наоѓалишта во Кавадаречко;
*Список на средновековни некрополи во Македонија.

## Наводи

Категорија:Клиново
Пржалот (Крњево)

**Пржалот** — археолошко наоѓалиште во кавадаречкото село Крњево. Претставува средновековна некропола. Откриена е при обработувањето на земјата, источно од патот. Со ископувањата во 1975 година биле истражени повеќе словенски гробови со камени конструкции. Прибраните гробни прилози имаат аналогии во наодите од големата словенска некропола во Демир Капија од IX до X век.

## Поврзано
*Градиште — населба од доцноантичкото време и сакрален објект;   
*Мечковец — средновековна населба; 
*Орнички — населба - збег од доцноантичкото време; 
*Св. Димитрија — средновековна некропола; 
*Црквиште Св. Атанас — старохристијанска базилика; 
*Чешма — населба од доцноантичкото време; 
*Чешма II — населба од доцноантичкото време; 
*Крњево; 
*Список на археолошки наоѓалишта во Кавадаречко;
*Список на средновековни некрополи во Македонија.

## Наводи

Категорија:Крњево
Погрешно движење (филм од 1975)

**„Погрешно движење“** (германски: *Falsche Bewegung*) - германски филм од 1975 година, во режија на Вим Вендерс, според сценариото на Петер Хандке. Главните улоги ги играат: Ридигер Фоглер, Хана Шигула, Настасја Кински, Ханс Кристијан Блех, Петер Керн, Лиза Кројцер, Иван Десни итн. Овој филм, кој претставува адаптација на романот на Гете, „Чиракувањето на Вилхелм Мајстер“, е вториот дел од Вендерсовата трилогија на т.н. „филмови на патот“, заедно со „Алис во градовите“ и „Во текот на времето“.

## Синопсис
Во филмот се прикажува патувањето на Вилхелм Мајстер, млад човек со книжевни амбиции, кој ја истражува родната земја, се среќава со луѓето и го бара својот животен пат. Притоа, одвреме-навреме, неговите мисли ги изразува раскажувачот во филмот... Вилхелм Мајстер (го игра Фоглер) сака да биде писател и во потрага по инспирација заминува на патување низ Германија. Во возот, тој ги запознава Лает (го игра Блех) и девојката Мињон (ја игра Кински) и патувањето го продолжува заедно со нив. Кога пристигнуваат во Бон, Вилхелм се среќава со Тереза (ја игра Шигула), а наскоро ним им се придружува и еден непознат човек, поетот Ландау (го игра Керн). Тој им ветува дека ќе ги одведе кај неговиот богат вујко, но пристигнуваат во куќата на сосема друг човек (го игра Десни) кој штотуку сакал да изврши самоубиство. Тој ги прифаќа љубезно и тие преноќуваат кај него. Притоа, ноќта, Вилхелм го здогледува Лаерт со камшик во раката, а потоа води љубов со Мињон, иако претходно Тереза го кани кај неа. Утредента, целата група оди во прошетка и Вилхелм дознава дека Лаерт се казнува себеси поради нацистичкото минато. По враќањето во куќата, тие го затекнуваат сопственикот обесен и набрзина си заминуваат. Тогаш, Ландау ја напушта групата, а останатите го продолжуваат патувањето. Преминувајќи една река, Вилхелм влегува во судир со Лаерт, кој потоа бега. Најпосле, Вилхелм се простува од Тереза и Мињон и заминува на една планина во потрага по инспирација.

## Наводи

Категорија:Германски филмови
Категорија:Филмови од 1975 година
Категорија:Филмови на германски јазик
Категорија:Филмови на Вим Вендерс
Категорија:Филмови со Ханс Кристијан Блех
Категорија:Филмови со Ридигер Фоглер
Категорија:Филмови со Хана Шигула
Категорија:Филмови со Настасја Кински
Категорија:Филмови со Петер Керн
Категорија:Филмови со Лиза Кројцер
Категорија:Филмови со Иван Десни
Категорија:Филмови чие дејствие се одвива во Германија
Категорија:Улични филмови
Куќа за нас: Од семејството на рептилите

**Куќа за нас: Од семејството на влекачите** (англиски: *A House for Us: From the Family of Reptiles*) - германски краток филм од 1975 година, во режија на Вим Вендерс, според сценариото на Филип Пилиод. Главните улоги ги играат: Лиза Кројцер, Катја Вулф и Томас Браут.

## Синопсис
Осмогодишната Уте упорно бега од својот дом и од центарот за млади и ужива да биде во друштво со животните. Таа често оди во зоолошката градина и со часови стои пред езерото со крокодилите кои постепено ги освојуваат нејзиниот живот и соништа.
## Наводи

Категорија:Германски филмови
Категорија:Филмови од 1975 година
Категорија:Филмови на германски јазик
Категорија:Филмови на Вим Вендерс
Категорија:Филмови со Лиза Кројцер
Категорија:Филмови со Катја Вулф
Категорија:Филмови со Томас Браут
Категорија:Краткометражни филмови
Гансу

**Гансу** (甘肃 ; алтернативно пишуван и како **Кансу**) е не-крајбрежна покраина во северозападна Кина. Главен град и најголем град е Ланџоу, кој се наоѓа во југоисточниот дел на покраината.

Седмата по големина административна област по површина од 453,700 км2, Гансу лежи помеѓу висорамнините Тибет и Лоес и граничи со Монголија (покраината Гови-Алтај), Внатрешна Монголија и Нингсја на север, Шинџијанг и Ќингхај на запад, Сечуан на југ и Шенси на исток. Жолтата Река поминува низ јужниот дел на покраината. Дел од територијата на Гансу се наоѓа во пустината Гоби. Килинските планини се наоѓаат на југот на покраината.

Гансу има население од 26 милиони, на 22 место на Кина . Неговото население е претежно Хан Кинези, заедно со малцинствата Хуи, Донгшјангци и Тибеќани . Најзастапениот  јазик е мандарински. Гансу е меѓу најсиромашните административни поделби во Кина, со рангирање на 31-то место според БДП по глава на жител. Поголемиот дел од економијата на Гансу се заснова на рударската индустрија и ископувањето на минерали, особено ретки елементи на земјата. Туризмот исто така игра улога во економијата на Гансу.

Државата Ќин потекнува од она што сега е југоисточен Гансу и започнал да ја создава првата позната империја во денешна Кина. Северниот пат на свилата се движел низ Хеси Коридорот, кој поминува низ Гансу, што резултирало да биде важна стратешка крајна точка и комуникациска врска за кинеската империја.

Градот Џијајугуан, вториот по населеност град во Гансу, е познат по неговиот дел на Големиот Ѕид и тврдинскиот комплекс Џијајугуан.

## Име
Гансу е соединение со имињата на Ганжоу (сега област на Жангје) и Сужоу. Седиштето на префектурата Џиуќуан, порано двете најважни кинески населби во областа.

Гансу е кратенка како "" ( (Ган)) или "" ( (Лонг)), а исто така е познат како Лонгси (陇西) или Лонгјоу ( 陇右), наведувајќи на Долгата планина источно од Гансу.

## Животна средина

### Природни непогоди
На 16 декември 1920 година, Гансу бил сведок на најсмртоносно свлечиште досега снимено. Серија на лизгање на земјиштето, предизвикано од еден земјотрес, придонело за повеќето од 180.000 загинати во овој настан.

### Проект за борба против опустинување
Азиската банка за развој работи со Државната управа за шумарство на Кина на Проектот за обнова на екосистемот „Патот на свилата“ на свилата, дизајниран за да спречи деградација и пустинување во Гансу. Се проценува дека чини 150 милиони долари.

## Космодром
Космодромот Ѓукуен, кој се наоѓа во пустината Гоби, го носи името по градот Ѓукуен, најблискиот град, иако самиот центар е во автономниот регион Внатрешна Монголија.

## Наводи

## Надворешни врски

* Официјално мрежно место на властите во Гансу  
* 

Категорија:Монголија
Категорија:Покраини во Кина
Категорија:Гансу
Категорија:Статии со текст на кинески
Категорија:Статии со текст на упростен кинески
Категорија:Статии со микроформати hAudio
Категорија:Сите статии со непотврдени изјави
Категорија:Координати на Википодатоците
Хенан

**Хенан** – кинеска покраина сместена во централниот дел на земјата. Често се нарекува Џунгјуан или Џунгџоу што буквално значи „централна рамнина“ иако истото се користи за цела внатрешна Кина. Хенан е колепка на кинеската цивилизација со повеќе од 3.000 години пишана историја и остана кинеско културно, економско и политичко средиште до пред околу 1.000 години.

Во покраината Хенан се наоѓаат многу историски локации, вклучувајќи го главниот град на династијата Шанг, Јин и манастирот Шаолин. Четири од Исторски престолнини на Кинаосумте големи древни престолнини на Кина, Луојанг, Анјанг, Кајфенг и Џенгџоу, се наоѓаат во Хенан. Практикувањето на тај чи почнало во селото Чен Јиа Гу (стил чен) како и подоцнежните стилони јанг и ву.

## Наводи

## Надворешни врски

*Henan Government website  
*


Категорија:Централна Кина
Категорија:Покраини во Кина
Кратово (средновековно археолошко наоѓалиште)

**Кратово** — археолошко наоѓалиште во градот Кратово. Претставува средновековна некропола. Во дворот на еден жител, пред Втората светска војна биле откриени гробови со камени конструкции, во кој се најдени богати прилози од злато и сребро што им припаѓале на покојници од видни семејства од XIV до XV век. Накитот е изработен во луксузни техники на филигран, ниело и емаил. Наодите се чуваат во Музејот на Македонија во Скопје.

## Поврзано
*Дупка - Талашманци — некропола од доцнохеленистичкото и римското време;
*Железница - Равниште — некропола од римското време;
*Кратово — населба од доцнохеленистичкото и римското време;   
*Кратово;
*Список на археолошки наоѓалишта во Кратовско;
*Список на средновековни некрополи во Македонија.

## Наводи
Рударски Гробишта (Б'с)

**Рударски Гробишта** — археолошко наоѓалиште во кривопаланечкото село Б’с. Претставува средновековна некропола. На 4&nbsp;км од Крива Паланка, на десната страна од патот Крива Паланка-Калин Камен, на мала височинка со димензии 50 × 50&nbsp;метри, на површината се гледаат камени конструкции од гробови.

## Поврзано
*Градиште — градиште од доцната антика;
*Б’с; 
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи

Категорија:Б’с
Кушинци (Габар)

**Кушинци** — археолошко наоѓалиште во кривопаланечкото село Габар. Претставува средновековна некропола. На падина, во непосредната близина на Митовско маало се откриени гробови од камени плочи - тип циста.

## Поврзано
*Ливаѓе — средновековно градиште; 
*Манастирска Чука — средновековна населба; 
*Окатица — средновековна населба; 
*Ораче — средновековно градиште;
*Габар; 
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи

Категорија:Габар
Долгиот ден завршува

**Долгиот ден завршува** (англиски: *The long day closes*) - британски филм од 1992 година, во режија на Теренс Дејвис, кој е автор и на сценариото. Главните улоги ги играат: Ли Мек Кормак (Leigh McCormack), Марџори Јејтс (Marjorie Yates), Ентони Вотсон (Anthony Watson), Николас Ламонт (Nicholas Lamont), Ајси Овенс (Ayse Owens), Тина Малоун (Tina Malone), Џими Вајлд (Jimmy Wilde), Робн Поли (Robin Polley) и Џој Блејкман (Joy Blakeman). Филмот, кој нема цврсто наративно јадро и драмска композиција, претставува посвета на филмската уметност зашто на многу сугестивен и аудиовозиелно богат начин го прикажува растењето на едно дете за кое филмот претставува излез од мрачното секојдневие. Во споредба со најпознатиот филм на Дејвис, „Оддалечени гласови, запрени животи“, овој филм е многу поведар и поптимистичен. Карактеристично за филмот е тоа што главната улога ја игра Ли Мек Кормак за кого таа му била првата и последната филмска улога. Исто така, филмот се одликува со натпросечна музичка подлога во која се комбинирани класичните дела со популарните песни од 1950-тите.

## Синопсис
Дејствието на филмот се одвива во Ливерпул, во 1950-тите. Дванаесетгодишното момче Бад (го игра Мек Кормак) расте без татко во многучлено семејство за кое се грижи пожртвуваната мајка (ја игра Јејтс). Тој има двајца поголеми браќа, Кевин (го игра Вотсон) и Џон (го игра Ламонт) и една постара сестра (ја игра Овенс). Неговите блиски му посветуваат големо внимание и љубов, Бад се чувствува многу осамен, а единственото задоволство му се филмовите. Секогаш кога мајка му ќе му остави малку пари, тој оди во блиското кино...

## Наводи

Категорија:Британски филмови
Категорија:Филмови од 1992 година
Категорија:Филмови на англиски јазик
Категорија:Филмови на Теренс Дејвис
Категорија:Филмови со Марџори Јејтс
Категорија:Филмови со Ентони Вотсон
Категорија:Филмови со Николас Ламонт
Категорија:Филмови со Тина Малоун
Категорија:Филмови со Џими Вајлд
Категорија:Филмови чие дејствие се одвива во Ливерпул
Играчот (филм од 1992)

**„Играчот“** (англиски: *The Player*) - американски филм од 1992 година, во режија на Роберт Алтман, по сценариото на Мајкл Толкин засновано врз неговиот роман. Главните улоги ги играат: Тим Робинс, Грета Скаки, Фред Ворд, Вупи Голдберг, Питер Галагер, Синтија Стивенсон, Лајл Ловет и Винсент Д'Онофрио. Исто така, во филмот се појавуваат и многу познати глумци, како: Џон Кјузак, Хари Белафонте, Ник Нолти, Сузан Еарандон, Џулија Робертс, Брус Вилис итн. „Играчот“ го означува повторното враќање на Алтман на големата сцена по творечката криза од 1980-тите. Филмот претставува сатира за холивудската филмска индустрија, а во него Алтман си поигрува со неколку жанрови - драмата, комедијата и трилерот. Притоа, со овој филм започнала плодната соработка на Алтман со глумецот Тим Робинс, кој подоцна настапил и во два други филма на Алтман. „Играчот“ постигнал голем успех кај критиката и кај публиката и бил номиниран за „Оскар“ во три категории. Исто така, Алтман и Робинс ги освоиле наградите за најдобар режисер и за најдобар глумец на Канскиот филмски фестивал. Најпосле, филмот освоил една награда БАФТА, два  „Златни глобуса“ и уште десетина други награди.

## Синопсис
Младиот Грифин Мил (го игра Робинс) работи во едно холивудско студио и секој ден мора да слуша десетина идеи за филмови кои му ги нудат сценаристите. Кога ќе почне да добива заканувачки пораки, тој заклучува дека нив ги праќа сценаристот Дејвид Кехејн (го игра Д'Онофрио) кого Мил го одбил пред неколку месеци. Мил разговара со него, а потоа случајно го убива бега од местото на убиството. Истовремено, тој ја запознава девојката на Кехејн,  Џун Гудмундсдотир (ја игра Скаки) и меѓу нив се раѓа љубовна врска. Во меѓувреме, работното место на Мил е загрозено со доаѓањето на младиот Лари Леви (го игра Галагер), а продолжуваат и заканувачките пораки упатени до него. Полицијата спроведува истрага за убиството и во неколку наврати го испрашува Мил. Во целата збрка, Мил добива идеја за филм од двајца сценаристи и намерно проектот му го препушта на Леви со намера да го наведе на неуспех. Најпосле, истрагата против Мил е запрена, тој добива повисока менаџерска положба, го презема филмскиот проект на Леви и го претвора во комерцијален холивудски филм, раскинува со својата девојка (ја игра Стивенсон) и се жени со Џун.

## Наводи

Категорија:Американски филмови
Категорија:Филмови од 1992 година
Категорија:Филмови на англиски јазик
Категорија:Филмови на Роберт Алтман
Категорија:Филмови со Тим Робинс 
Категорија:Филмови со Грета Скаки
Категорија:Филмови со Фред Ворд
Категорија:Филмови со Вупи Голдберг
Категорија:Филмови со Питер Галагер
Категорија:Филмови со Брајон Џејмс
Категорија:Филмови со Сидни Полак
Категорија:Филмови со Лајл Ловет
Категорија:Филмови со Синтија Стивенсон
Категорија:Филмови со Винсент Д'Онофрио
Категорија:Филмови чие дејствие се одвива во Лос Анџелес
Категорија:Филмови чие дејствие се одвива во Холивуд
Категорија:Филмови засновани на романи
Макурија

**Макурија** била Нубијанско кралство, се наоѓа во денешен Судан и јужен Египет . Макурија првично се простирала на областа покрај реката Нил. Главен град е Донгола (Стариот Нубијански: **  ), а кралството понекогаш е познато по името на нејзиниот главен град. 
Категорија:Нубија
Категорија:Исламски освојувања
Категорија:Коптска православна црква
Категорија:Христијанството во средниот век
Категорија:Поранешни монархии во Африка
Категорија:Историја на Судан
Категорија:Статии со извори на француски (fr)
Категорија:Статии со извори на германски (de)
Русалиски Гробишта (Герман)

**Русалиски Гробишта** — археолошко наоѓалиште во кривопаланечкото село Герман. Претставува средновековна некропола. На зарамнето плато, на левата страна на патот од Герман за П’клиште се откриени гробови со различна насоченост.

## Поврзано
*Градиште — градиште од доцноантичко време; 
*Манастириште — градиште од доцноантичко време; 
*Селиште — населба од доцноантичко време; 
*Црквиште — средновековна црква;
*Герман; 
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Николинско Маало (Метежево)

**Николинско Маало** — археолошко наоѓалиште во кривопаланечкото село Метежево. Претставува средновековна некропола. На благите тераси што се спуштаат од шилески рид се откриени гробови од камени плочи - тип циста.

## Поврзано
*Градиште — градиште од доцната антика;
*Метежево;
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Црква (Киселица)

**Црква** — археолошко наоѓалиште во кривопаланечкото село Киселица. Претставува средновековна црква со некропола. Помеѓу месностите Скоруша и Градиште се гледаат урнатини од стара црква, а околу црквата гробови од камени плочи. Според кажувањето на мештаните, во гробовите имало керамички садови и бронзен накит.

## Поврзано
*Градиште — градиште од доцната антика;
*Селиште — населба од доцната антика;
*Собориште — населба од доцната антика;
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Опаљушка (Мала Црцорија)

**Опаљушка** — археолошко наоѓалиште во кривопаланечкото село Мала Црцорија. Претставува средновековна некропола. На исток од месноста Конопиште, на блага падина која зафаќа простор од 50 × 50&nbsp;м се откриени повеќе гробови градени од камени плочи. Во еден од нив е најден керамички сад.

## Поврзано
*Градиште — градиште од доцната антика;
*Селиште — населба и некропола од доцната антика;
*Црквиште — населба од доцната антика;
*Мала Црцорија; 
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Опашуљка (Мождивњак)

**Опашуљка** — археолошко наоѓалиште во кривопаланечкото село Мождивњак. Претставува средновековна црква и некропола. На јужниот крај на селото, на мало ритче со зарамнето плато се откриени повеќе гробови градени од камени плочи - тип циста. Видливи се остатоци од темели на црква со мали димензии.

## Поврзано
*Авлија — осамен наод од доцноантичкото време;
*Градиште — градиште од доцноантичкото време;
*Дуќаниште — населба од доцноантичкото време;
*Црквиште — населба од доцноантичкото време;
*Мождивњак;
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
DD Sythesis (музички албум)

**DD Synthesis** - музички албум на истоимената македонска етно-група, објавен во 1996 година во издание на JSF Records.

## Содржина
Албумот содржи осум композиции:
# Готен
# Две девојки
# Селска игра
# Клетва
# Ајде поминувам заминувам
# Љубов и смрт
# Чума
# Времиња

## За албумот
Сите композиции на албумот се народни во аранжман на Драган Даутовски, со исклучок на „Селска игра“ и „Љубов и смрт“. Албумот е снимен и миксан во студиото „Тиволи“ во Љубљана, во мај-јули 1996 година, со исклучок на „Клетва“ која е снимена во ноември 1995 година во Скопје. Инженер на звукот е Јанез Крижај, дизајнот е дело на Милчо Серафимовски, фотографиите се дело на Ванчо Каранфилов и Георги Христовски, продуценти се Драган Даутовски и Оливер Белопета, кој е и извршен продуцент. Делумно, албумот бил финансиран од министерството за култура на Македонија.

Категорија:Албуми на Синтезис
Категорија:Изданија на SJF Records
Разбој (музички албум)

**Разбој** - музички албум на македонскиот етно-музичар Драган Даутовски, објавен во 2008 година од издавачката куќа „DDQ“.

## Содржина
Албумот содржи 14 песни:
# Велигденско 
# Доце, Доце 
# Маце, Мацке 
# Драчевско женско оро
# Дафино моме
# Невестинско
# Кучка Лилјана
# Кумановка
# Сплет
# Море расти, расти
# Гајдарско
# Ситна лиса
# Забеала калеш овца
# Јасна месечина

## За албумот
На албумот настапуваат: Драган Даутовски (тамбура, бас-тамбура и гајда), Ратко Даутовски (тапан), Бајса Арифовска (кавал, тамбура и гајда), Александра Поповска (вокал) и Марјан Јанковски (кавал и гајда). Драган Даутовски е извршен продуцент на албумот и аранжер на сите композиции; инженер на звукот е Братислав Зафировски, кој го направил и миксот, заедно со Драган Даутовски. Албумот е снимен во студиото „The Hidden Dragon“ во Скопје, во текот на 2006/2007 година. Дизајнот и ликовното уредување на албумот е дело на „New Moment New Ideas Company“. 

## Наводи

Категорија:Албуми на Драган Даутовски
Категорија:Изданија на DDQ Music
The Path of the Sun (музички албум)

**The Path of the Sun** - музички албум на квартетот на македонскиот етно-музичар Драган Даутовски, објавен во 2008 година од издавачката куќа „DDQ“.

## Содржина
Албумот содржи девет песни:
# Молитва 
# Огледало 
# Гороцвет 
# Копнеж
# Месечина
# Патување
# Јано, Јано
# Балкан
# Наспроти ветрот

## За албумот
На албумот настапуваат: Драган Даутовски, Ратко Даутовски, Бајса Арифовска и Александра Поповска. Песните „Молитва“, „Огледало“, „Копнеж“ и „Месечина“ се народни во аранжман на Драган Даутовски, додека тој е композитор на останатите песни на албумот. Дарко Димитров е инженер на звукот, миксер и продуцент на албумот (заедно со Драган Даутовски). Албумот е снимен од 15 до 25 октомври 2001 година во Студио Димитрови во Скопје, една песна е снимена во студиото „Кларион“, а една е снимена во живо во Охрид, во август 2001 година. Дизајнот и ликовното уредување на албумот е дело на Билјана Кецман.

## Наводи

Категорија:Албуми на Драган Даутовски
Категорија:Изданија на DDQ Music
Чифлик (Опила)

**Чифлик** или **Бабунци** — археолошко наоѓалиште во кривопаланечкото село Опила. Претставува средновековна црква и некропола.

## Опис
Во маалото Бабунци, на десниот брег на Крива Река и во непосредната близина на наоѓалиштето градиште, при орањето на нивите и изградбата на куќите и други помошни објекти се откриени гробови од градени плочи, со богати наоди. Во 1984/85 и 1987 година Музејот на Македонија извршил заштитни археолошки ископувања со кој се откриени и истражени 57 гроба. Повеќето од гробовите се од типот циста, неколку со слободно вкопување и неколку од тегули - тип „на две води“. Гробните прилози ги сочинуваат: белезици, токи, обетки, прстени, алки и др. изработени од бронза, железо и сребро, како и неколку керамички садови. Во 1995 година, поради загрозеност поради поставувањето на трасата на железничката пруга Куманово — Деве Баир, Републичкиот завод за заштита на спомениците на културата извришил заштитни ископувања. Откриени биле нови 466 гроба, со приближно исти гробни конструкции, но со различна временска припадност. Кај средновековните гробови од X до XI век е карактеристично тоа што имаат обележување со врежан крст. Што се однесува до гробните прилози во гробовите од железното време (VIII до VII век п.н.е), најдени се керамички садови, белезици и висулници во облик на латинската буква v; во гробовите во втората половина на VI век: обетки, прстени, фибули, токи, појасни гарнитури, крстови, оружје и монети; во средновековните гробови: обетки, прстени украсувани со филигран, ѓердани, белезици и друг накит. Од сите овие ископувања, и од самата обзервација на просторот, сосема е сигурно дека се работи за голема некропола (повеќе од 1000 гробови), со широк временски распон на погребување. Наодите се чуваат во Музејот на Македонија во Скопје.

## Поврзано
*Градеж — населба од доцноантичкото време;
*Градиште — градиште од доцноантичкото време;
*Мал Трг — градиште од доцноантичкото време;
*Пашина Падина — населба од доцноантичкото време;
*Селиште — населба од доцноантичкото време;
*Чифлаџиште — населба од доцноантичкото време;
*Опила;
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Паратлија (Петралица)

**Паратлија** — археолошко наоѓалиште во кривопаланечкото село Петралица. Претставува средновековна некропола. Во непосредната близина на селото се откриени повеќе гробови градени од камени плочи - тип циста.

## Поврзано
*Бошановце — могила од римското време; 
*Градиште — градиште од доцноантичкото време; 
*Градиште I и II — градиште од доцноантичкото време; 
*Градиште III — градиште од доцноантичкото време;
*Дубрава — населба од доцноантичкото време;
*Китка — некропола од доцноантичкото време;
*Кутлев Крст — тумба — населба и некропола од доцноантичкото време;
*Селиште — населба од доцноантичкото време и средновековна некропола;
*Петралица; 
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Китка (Подржи Коњ)

**Китка** — археолошко наоѓалиште во кривопаланечкото село Подржи Коњ. Претставува средновековна црква и некропола. Високо во планинскиот предел, во непосредната близина на Жикова рупа и Миленове Падине, на простор од 80 × 30&nbsp;м се откриени гробови градени од камени плочи.

## Поврзано
*Грамадица — населба од доцноантичко време;
*Ретки Буки — средновековна рударска населба;
*Црквиште — средновековна црква со некропола;
*Подржи Коњ; 
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Црквиште (Подржи Коњ)

**Црквиште** — археолошко наоѓалиште во кривопаланечкото село Подржи Коњ. Претставува средновековна црква и некропола. На 3&nbsp;км западно од селото се наоѓаат остатоци од црква со мали димензии. При обработувањето на нивите мештаните откопале повеќе гробови и големи камени крстови. Наоѓалиштето и денес има доминанта местоположба и се смета за култно место.

## Поврзано
*Грамадица — населба од доцноантичко време;
*Китка — средновековна црква со некропола;
*Ретки Буки — средновековна рударска населба;
*Подржи Коњ; 
*Список на археолошки наоѓалишта во Кривопаланечко;
*Список на средновековни некрополи во Македонија.

## Наводи
Малите лисици (филм од 1941)

**Малите лисици** (англиски: *The little foxes*) - американски филм од 1941 година, во режија на Вилијам Вајлер, по сценариото на Лилијан Хелман, засновано врз нејзината истоимена драма од 1939 година. Главните улоги ги играат: Бет Дејвис, Херберт Маршал, Ц. Дингл, Ц. Бентон Рид и Тереза Рајт. Филмот бил номиниран за „Оскар“ во девет категории, но не победил во ниедна и така станал првиот филм во историјата кому му се случило тоа.

## Синопсис
Реџина Гиденс (ја игра Дејвис) е аристократка од Југот на САД која се бори за имотот и за личната слобода против конзервативните општествени норми на почетокот од XX век, кога само синовите се сметале за законски наследници на таткото. Поради таквите закони, нејзините алчни браќа Бенџамин (го игра Дингл) и Оскар (го игра Бентон Рид) воопшто не мора да се грижат за својата егзистенција, додека неа ја издржува сопругот Хорас (го игра Маршал) кој боледува од тешка срцева болест...

## Наводи

Категорија:Американски филмови
Категорија:Филмови од 1941 година
Категорија:Црно-бели филмови
Категорија:Филмови на англиски јазик
Категорија:Филмови на Вилијам Вајлер
Категорија:Филмови со Херберт Маршал 
Категорија:Филмови со Бет Дејвис
Категорија:Филмови со Тереза Рајт
Категорија:Филмови чие дејствие се одвива во САД
Категорија:Филмови засновани на книги
Киово (Горни Балван)

**Градиште** или **Киево** — археолошко наоѓалиште во штипското село Горни Балван. Претставува градиште од римското време и средновековна црква со некропола. На тромеѓата меѓу атарите на селата Горни Балван, Батање и Горно Трогерци се издига ридот Киово или Градиште. На врвот има зарамнето плато со димензии од околу 300 × 150&nbsp;м, издолжено во правец север-југ, на кое се гледаат остатоци од темели на широки од бедем, парчиња од тули и тегули. Во неговото подножје има малку поткренато плато на кое се наоѓа црквичката Св. Јован, изградена 1948 година, и тоа врз постари темели. Според кажувањата на учесниците во работата, биле откопани и два гроба.

## Поврзано
*Градиште - Богослов Камен — утврдување од римското време; 
*Градиште - Лоза — утврдување од римското време; 
*Лозја — осамен наод од бронзеното време; 
*Горни Балван; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Горни Балван
Ограѓе (Горачино)

**Ограѓе** — археолошко наоѓалиште во штипското село Горачино. Претставува населба од доцноантичкото време и средновековна црква со некропола. Од левата страна на патот, пред самиот влез во селото, во нивите на четворица жители, со земјоделските работи биле откриени остатоци од темели на објекти. По целата површина, која зафаќа простор од 1 хектар, има фрагменти од тегули и кршен камен. Во северниот крај на теренот се гледаат темели од мала црквичка и околу неа гробови со конструкции од камени плочи. Покрај нив се наоѓаат и денешните гробишта.

## Поврзано
*Горачино — депо на монети од римското време; 
*Горачино; 
*Список на археолошки наоѓалишта во Штипско;
*Список на средновековни некрополи во Македонија.

## Наводи

Категорија:Горачино